ZAPISNIK

 SA SKUPŠTINE ZAJEDNICE UGOSTITELJSKO-TURISTIČKIH ŠKOLA REPUBLIKE HRVATSKE ODRŽANE U OPATIJI 18. RUJNA 2015. S POČETKOM U 12 SATI

Nazočni: Ksenija Beljan, Marija Rašan-Križanac, Franjo Mihalina, Gordana Juran-Ratković, Katica Kalogjera-Novak, Vesna Baranašić, Milivoj Gospić, Ana Zubčić-Kuhar, Marija Sunđi, Anka Bišić, Ivo Bilić, Ivica lozo, Jadranka Brkić-Vejmelka, Senka Dodig, Antun perušina, Ivan Sazdevski, Sibila Roth, Đurđica Cvitkušić, Vesna Šćiran, Nikola Cossutti, Silvia Vračar, Damir Pleša, Draženka Jurec

Dnevni red:

1. Otvaranje Skupštine

2. Pozdravne riječi predstavnika ASOO

3. Izbor radnih tijela

 a) radnog predsjedništva (3 člana)

 b) zapisničara

 c) dva ovjerovitelja zapisnika

 d) verifikacijske komisije

3. Verifikacija mandata predstavnika u Skupštini

4. Izmjene i dopune Statuta ZUTŠ RH

5. Izbor članova stegovne komisije

6. Prijedlog smjernica rada ZUTŠ

7. Razno

8. Završna riječ predsjednice Zajednice

Ad.1.) Predsjednica Zajednice otvorila je Skupštinu, pozdravila nazočne i predložila dnevni red koji je jednoglasno usvojen. Nazočnima je prenijela ispriku dekanice Fakulteta za turizam i menagement iz Opatije.

Ad. 2.) Pozdravljajući članove Skupštine, viši savjetnik za sektor ugostiteljstva i turizma u Agenciji za strukovno obrazovanje i obrazovanje odraslih Ivica Lozo izvijestio je o novostima u strukovnom sektoru: najavio je stručne ispite u listopadu; tijekom listopada bit će određeni termini i domaćinstva za „Gastro 2015“; upozorio je na potrebu da dokumentacija za napredovanja u zvanju bude usklađena s Pravilnikom, te najavio nove natječaje Ministarstva turizma za projekte strukovnih škola.

Ad. 3.) Na prijedlog predsjednice, jednoglasno je izabrano Radno predsjedništvo u sastavu: Jadranka Brkić-Vejmelka, Senka Dodig i Blaško Menalo.

Za zapisničara je izabrana Vesna Baranašić

Za članove verifikacijske komisije jednoglasno su izabrani Damir Pleša i Ana Zubčić Kuhar.

Za ovjerovitelje zapisnika jednoglasno su izabrani Sibila Roth i Milivoj Gospić.

Nakon što je verifikacijska komisija utvrdila da je na Skupštini nazočan 21 član od 31 člana Zajednice, konstatirala je da skupština može pravovaljano donositi odluke. Radno predsjedništvo preuzima vođenje Skupštine, a predsjedavanje Jadranka Brkić-Vejmelka.

Ad. 4.) Predsjedavajuća čita prijedlog Izmjena i dopuna Statuta Zajednice Turističko-ugostiteljskih škola Republike Hrvatske koje predstavljaju usklađivanje sa Zakonom o udrugama (NN 74/14), a odnose se na izbor i opoziv likvidatora, način rješavanja sporova i sukoba interesa unutar zajednice, izbor i rad Stegovne komisije. Nacrt Izmjena i dopuna prihvaćen je jednoglasno bez rasprave. ( Izmjene i dopune Statuta Zajednice Turističko-ugostiteljskih škola Republike Hrvatske su sastavni dio ovog zapisnika )

Ad. 5) Za članove Stegovne komisije jednoglasno su izabrani Sibila Roth (predsjednica), Ana Zubčić-Kuhar i Đurđica Cvitkušić. Za zamjenike su jednoglasno izabrani Gordana Juran-Ratković i Franjo Mihalina.

Ad. 6.) Predsjedavajuća Jadranka Brkić-Vejmelka pročitala je Smjernice rada ZUTŠ prethodno raspravljene na sjednici predsjedništva, koje su potom bez rasprave jednoglasno prihvaćene.

Ad. 7.) Razmijenjena su iskustva s e-upisima u prvi razred srednja škole. Nakon iznošenja mišljenja i iskustava, zaključeno je da je pravo mjesto za raspravu o upisima skup ravnatelja koji će se održati u studenome, a prava adresa Udruga hrvatskih srednjoškolskih ravnatelja.

Ad. 8.) Predsjednica Zajednice K. Beljan izvijestila je članove Skupštine o Odluci Predsjedništva ZUTŠ RH da za tajnika Zajednice imenuje profesora opatijske Hotelijersko-turističke škole Duška Serdara.

Rasprava se vodila o još nedefiniranim uvjetima nastavka školovanja završenih učenika trogodišnjih programa, te je ponovo zaključeno da je i ta tema primjerenija UHSR.

Predsjednica je izvijestila skupštinu o mogućnosti studijskog putovanja u Beč u prosincu.

Skupština je završila s radom u 14 sati.

|  |  |
| --- | --- |
| Zapisničar:Vesna Baranašić | Predsjednica ZUTŠ RHKsenija Beljan |
|  |  |
| Ovjerovitelji zapisnika:Sibila RothMilivoj Gospić |  |